

**Παρών στους αγώνες Dragon Boat ο Πρόεδρος του ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρακολούθησε τους αγώνες Dragon Boat που έγιναν την Κυριακή 18 Ιουνίου 2023 στο Φράγμα Γερμασόγειας στη Λεμεσό.

Ο ΚΟΑ στηρίζει όλα τα αθλήματα και στέκεται στο πλευρό των Ομοσπονδιών, όπως φανερώνει και η παρουσία του Προέδρου στους αγώνες αυτούς. Ο Ανδρέας Μιχαηλίδης απόλαυσε το Dragon Boat Festival και συνεχάρη την Πρόεδρο της Κυπριακής Ομοσπονδίας Ντράγκον Μπόουτ Ζαχαρούλα Χρίστου και τους συνεργάτες της για την άρτια διοργάνωση. Στο πλαίσιο των αγώνων ο Πρόεδρος του ΚΟΑ συνάντησε τον Πρέσβη της Κίνας στην Κύπρο Λιού Γιαντάο και συζήτησαν θέματα που αφορούν το άθλημα του ντράγκον μπόουτ και περαιτέρω συνεργασία των δύο χωρών στα θέματα αθλητισμού.